stanford-oval/wikipedia huggingface dataset:
Kouluruokailu
Kouluruokailu maittain

Ruotsissa kouluruokailu on ollut ilmaista noin vuodesta 1946 lähtien. Sitä ennen ilmaista ruokaa saivat köyhien perheiden lapset mutta vain osassa Ruotsin kouluja. Ilmainen kouluruokailu laajeni 1960-lukuun mennessä koko maan kattavaksi, ja vuonna 1997 tehtiin kirjaus opetuslakiin, mikä takasi ilmaisen kouluruokailun kaikille. Vuonna 2011 kirjausta opetuslaissa laajennettiin siten, että kouluruoan on myös oltava ravitsevaa ja käytännössa kouluruoan tulee siten kattaa kolmannes koululaisten ravinto- ja energiatarpeista. Ruotsissa kouluruokailusta ovat vastuussa kunnat, ja kouluruokailun kestävyyteen kiinnitetään yhä enemmän huomiota. Noin 70 prosentilla kunnista on tavoite asetettuna ruokahävikin vähentämiseksi . Lisäksi yli kolmannes kunnista on asettanut vähennystavoitteen kouluruokailun ilmastovaikutuksille. Myös päivittäisen kasvisruokavaihtoehtojen tarjoaminen on yleistynyt, sillä 63 prosenttia kunnista tarjoaa oppilailleen kasvisruokavaihtoehtoja peruskouluissa ja lukioissa.
Norjassa ei tarjota kouluruokaa, vaan koululaiset ottavat kotoa mukaansa eväsrasian. Siinä ei saa olla makeita herkkuja tai muuta ylellistä, vain voileipiä ja hedelmiä. Kouluissa on saatavilla maitotuotteita, jos vanhemmat ovat maksaneet niistä perityn subventoidun hinnan.
Britanniassa kouluruoka oli vähävaraisille perheille ilmaista 1980-luvulle asti. Silloin aloitettu kouluruoan kilpailutus on Medical Research Councilin mukaan laskenut brittiläisen kouluruoan tasoa 1950-lukuun verrattuna. Vuonna 2004 kokki Jamie Oliver johti kouluruoan parantamiseen tähdännyttä kampanjaa, jonka seurauksena hallitus lisäsi kouluruokailun määrärahoja.
Yhdysvalloissa on kansallinen koululounasohjelma, johon osallistuvat koulut saavat huokealla hinnalla ravitsemussuositusten mukaista ruokaa ja ovat velvollisia antamaan alennusta siihen oikeutetuille oppilaille. Yhdysvaltalaisissa ravitsemussuosituksissa on samat kalori-, rasva- ja suolarajoitukset kuin suomalaisissakin. Yli 90 prosenttia kouluista tarjoaa ravitsemussuositusten mukaista ruokaa vaihtoehtona oppilailleen.
Ranskassa vanhemmat maksavat puolet ruoan hinnasta. Ruokalistat lähetetään vanhemmille etukäteen. Lounastauon on kestettävä vähintään puoli tuntia. Ruokaan kuuluu viisi osaa: alkuruoka, salaatti, pääruoka, juustolautanen ja jälkiruoka. Ruoan kanssa tarjotaan vettä ja leipää. Ruoka- ja juoma-automaatit kiellettiin kouluista vuonna 2005.
Kanadassa valtio ei rahoita kouluruokailua, vaan vanhemmat antavat oppilaille kouluruoan mukaan tai antavat lasten käydä kotona ruokatauolla. Maassa on myös järjestöjä, jotka auttavat kouluruokailussa.
Intiassa on ilmainen kouluruokailu.
Japanissa vanhemmat maksavat 250–300 jeniä lastensa aterian hinnasta ja kunta maksaa loput. Päivittäinen ruokalista on yhdenmukainen koko maassa.
Aiheesta muualla

Opetushallituksen tiedote vuodelta 2008: Uudet suositukset korostavat kouluruokailun tärkeyttä oppilaan työvireydelle (Arkistoitu – Internet Archive)
Kouluruokailun henkilökunnalla on myös kasvattajan rooli (väitös)
Keittiö sai kolmella niksillä koululaiset syömään lautaset tyhjiksi ja säästämään tuhansia euroja Yle, 2017
Kouluruokala
Yhdysvaltalaisia oppilaita syömässä kouluateriaa vuonna 1941.
Oslolaispoikia kouluruokalassa 1956.
Luettelo hahmoista Jurassic Park -sarjassa

Seuraava luettelo käsittelee kuvitteellisia hahmoja Michael Crichtonin romaaneista Dinosauruspuisto (engl. Jurassic Park), Kadonnut maailma (engl. The Lost World) ja myös hahmoja elokuvista Jurassic Park, Kadonnut maailma – Jurassic Park, Jurassic Park III, Jurassic World, Jurassic World: Kaatunut valtakunta ja Jurassic World: Dominion
Hahmot, jotka esiintyvät elokuvassa Jurassic Park ja romaanissa Dinosauruspuisto

Hahmot joko esiintyvät romaanissa Dinosauruspuisto tai vuoden 1993 elokuvassa Jurassic Park tai molemmissa.
Hahmot, jotka esiintyvät elokuvassa Jurassic Park ja romaanissa Dinosauruspuisto > Tohtori Alan Grant

Esiintyy romaanissa Dinosauruspuisto ja elokuvissa Jurassic Park ja Jurassic Park III
Kuvitteelinen saari Isla Nublar, jossa sijaitsee Jurassic ParkNäyttelijä: Sam Neil
Paleontologian tohtori Alan Grant on ensimmäisen romaanin päähenkilö sekä ensimmäisen ja kolmannen elokuvan päähenkilö. Romaanissa häntä kuvataan tynnyrimahaisena, parrakkaana miehenä, joka ei "jaksa" lapsia, etenkin tietämättömiä dinosaurusten harrastajia. Grant perustuu palentologi Philip J. Currieen ja Jack Horneriin.
Elokuvassa Grantilla on hyvin erilainen persoonallisuus kuin romaanissa. Elokuvissa Grantilla on sisäänpäin kääntynyt persoonallisuus ja eikä hän edelleenkään pidä lapsista. Ensimmäisen elokuvan aikana hän kuitenkin lähentyy Timin ja Lexin kanssa. Tämä johtui siitä, että Spielberg halusi "tarjota dramaattisen jännityksen lähteen, jota ei ollut olemassa romaanissa". Elokuvassa Grant on erikoistunut Velociraptoreihin ja uskoo, että linnut liittyvät läheisesti dinosauruksiin. Elokuvan lopussa hänen kokemuksensa saarella muuttaa hänen näkemystään lapsista (ja dinosauruksista), ja hän päättää olla tukematta Jurassic Parkia.
Jurassic Park III:ssa hän on keskeinen päähenkilö. Isla Nublarin tapauksen jälkeen Grant on jatkanut fossiilien tutkimustyötään. Kuten ensimmäisessä elokuvassa, hänen tutkimuksensa keskittyy velociraptoreihin ja hän on esittänyt uusia teorioita raptorin ääntelystä. Grant suostuu vastahakoisesti liittymään varakkaaksi väitetyn pariskunnan retkelle Isla Sornalle vastineeksi hänen kaivaushankkeensa rahoittamisesta. Saarelta lähtevä lentokone törmää metsästävään  Spinosaurukseen ja Grant sekä muut joutuvat jäämään saarelle. Saarella ollessaan hän ymmärtää, että hänen teoriansa raptoreitten ääntelemisestä oli oikea. Hän havaitsee, että raptorit ovat älykkäitä samoin kuten myös niiden viestintä. Hän onnistuu pakenemaan saarelta Ellie Sattlerin järjestämän pelastusoperaation ansiosta.
Grant on kirjoittanut kaksi kirjaa, joista puhutaan sekä Jurassic Parkissa ja Jurassic Park III:ssa. Hänen kirjojaan arvioivat koululaiset Tim Murphy ensimmäisessa elokuvassa ja Eric Kirby kolmannessa elokuvassa. Eric sanoo Grantille, että ensimmäinen kirja oli parempi, koska silloin Grant vielä piti dinosauruksista. Toisen kirjan Grant kirjoitti sen jälkeen, kun hän oli jo käynyt dinosauruspuistossa.
Hahmot, jotka esiintyvät elokuvassa Jurassic Park ja romaanissa Dinosauruspuisto > Tohtori Ellie Sattler

Esiintyy romaanissa Dinosauruspuisto ja elokuvissa Jurassic Park ja Jurassic Park III
Näyttelijä Laura Dern
Romaanissa tohtori Ellie Sattler on opiskelija ja tohtori Alan Grantin oppilas, joka on erikoistunut paleobotaniikkaan ja kotoisin Montanasta.
Tohtori Ellie Sattlerilla on tärkeämpi rooli ensimmäisessä elokuvassa kuin romaanissa. Sattler tekee monia asioita, joita asianajaja Donald Gennaro teki romaanissa. Elokuvassa Ellie Sattler päätyy bunkkeriin riistanvalvoja Muldoonin kanssa saadakseen puiston sähkövirran takaisin päälle. Lisäksi Sattler on elokuvassa paleobotaniikan tohtori sekä eläinlääkäri. Spielberg teki tämän lisätäkseen jännitystä elokuvaan, mutta myös siksi, että hän tunsi, että hän ei saanut riittävästi huomiota kirjassa. Sattlerillä on pieni rooli Jurassic Park III:ssa.
Elokuvan mukaan suhde tohtori Grantin kanssa päättyi ensimmäisen elokuvan jälkeen, mutta he ovat edelleen läheisiä ystäviä. Hän on naimisissa Markin, Yhdysvaltojen ulkoministeriön asianajajan kanssa, joka on erikoistunut sopimusoikeuteen. He asuvat Washington D.C.:ssä kahden pienen lapsensa kanssa,  jonne he kutsuvat Alan Grantin illalliselle. Alanin jouduttua Isla Sornalle, kun Spinosaurus alkaa jahdata heitä, Ellie Sattler pyytää Grantille apua. Hän kertoo miehelleen Markille, joka lähettää Yhdysvaltain laivaston ja Yhdysvaltain merijalkaväen pelastamaan heidät.
Hahmot, jotka esiintyvät elokuvassa Jurassic Park ja romaanissa Dinosauruspuisto > Tohtori Ian Malcolm

Esiintyy romaanissa Dinosauruspuisto, romaanissa Kadonnut maailma (Michael Crichton), elokuvassa Kadonnut maailma - Jurassic Park ja elokuvassa Jurassic World: Kaatunut valtakunta.
Näyttelijä: Jeff Goldblum
Tohtori Ian Malcolm on matemaatikko Texasin yliopistossa Austinissa ja on erikoistunut kaaosteoriaan. Hänen hahmonsa perustuu Ivak Ekelandiin ja James Gleickiin. Malcolmin luonne on "tarinan sisäinen" ironinen kommentaattori, joka kertoo toiminnasta sen tapahtuessa."
Hän tekee useita kaaosteoriaan perustuvia ennusteita, jotka usein osoittautuvat oikeiksi. Ihmisen toimenpiteillä on seurauksensa, jotka johtavat lopulta epäonnistumiseen yrittää hallita luontoa. Saarella ollessaan Malcolm loukkaantuu vakavasti ensimmäisen Tyronnosaurus rexin hyökkäyksen jälkeen. Hän selviytyy ja  hänet tuodaan takaisin vierailijakeskukseen, jossa hän viettää loput romaanista, samoin kuin myös elokuvassa Jurassic Park.
Ian Malcolm on Kadonnut maailma -romaanissa päähenkilö. Tällä kertaa Richard Levine pyytää häntä liittymään retkelle Isla Sornaan. Malcolm miettii asiaa ja päättää lähteä, kuultuaan, että Levine on mennyt yksin ja jäänyt ansaan saarelle. Hän lähtee pelastamaan häntä ja retkikuntaa.
Elokuvassa Kadonnut maailma - Jurassic Park John Hammond pyytää Malcolmia menemään saarelle ja dokumentoimaan dinosaurukset luonnollisessa elinympäristössään. Malcolm suostuu, mutta vain pelastakseen tyttöystävänsä tohtori Sarah Hardingin, joka on jo lähtenyt saarelle. Joukkue joutuu kohtaamaan Ludlowin järjestämän retkikunnan, jonka aikomus on tuoda dinosauruksia Yhdysvalloissa olevaan Jurassic Park -tyyppiseen puistoon.
Malcolm ei ole elokuvassa Jurassic Park III. Tohtori Grant mainitsee hänet kerran, kun puhuu Ericin kanssa Malcolmin kirjoittamasta kirjasta.
Huhtikuussa 2017 vahvistettiin, että Goldblum palaisi Ian Malcolmin rooliin elokuvassa Jurassic World: Kaatunut valtakunta. Elokuvassa hän on nyt vanhus, Malcolm suhtautuu edelleen vihamielisesti geneettisesti muunneltujen dinosaurusten olemassaoloon ja vaatii, että dinosauruksia ei pelasteta saarelta, koska uskoo, että luonto korjaa erehdyksen, jonka John Hammond oli tehnyt vuosia aikaisemmin. Hän onnistui suostuttelemaan Yhdysvaltojen senaatin tuomalla esiin uhan, jonka dinosaurukset aiheuttavat. Kuitenkin elokuvan loppupuolella Eli Millsin toimet johtavat dinosaurusten vapautumisen maailmaan, Malcolm sanoo vastahakoisesti, että ihmisten on nyt yhdessä myönnettävä että maailma on tullut Neo-Jurassic kaudelle, hän sanoillaan: "Tervetuloa Jurassic Worldiin. "
Hahmot, jotka esiintyvät elokuvassa Jurassic Park ja romaanissa Dinosauruspuisto > John Hammond

Esiintyy romaanissa Dinosauruspuisto, elokuvassa Jurassic Park, Kadonnut maailma - Jurassic Park, Jurassic Park III (Mainittiin), Jurassic World (patsas ja mainittiin), Jurassic World: Kaatunut valtakunta (taulu ja mainittiin)
Näyttelijä: Richard Attenborough
John Hammond on Jurassic Parkin omistaja ja InGenin luoja. Romaanissa hänen kokonimensä on John Alfred Hammond, mutta videopelissä, joka perustuu elokuvaan hänen koko nimensä on John Parker Hammond.
Hahmot, jotka esiintyvät elokuvassa Jurassic Park ja romaanissa Dinosauruspuisto > John Hammond > Romaani historia

Hammond on yksi romaanin päähenkilöistä, ja häntä kuvataan "kylmäveriseksi" eksentriseksi toimitusjohtajaksi, joka on kiinnostunut vain rahan ansaitsemisesta ja menestymisestä dinosaurusten uudelleen luomisessa. ​Selittäessään tohtori Wulle, miksi hän päätti käyttää rahaa Jurassic Parkiin eikä auttaa ihmiskuntaa, Hammond sanoi: "Se on kauhea ajatus. Uuden teknologian väärinkäyttö ihmiskunnan auttamiseksi on erittäin vaarallista liiketoimintaa. Henkilökohtaisesti en koskaan auttaisi ihmiskuntaa. "
Romaanin John Hammond ottaa vähän vastuuta puistosta ja syyttää muita, jos jokin menee pieleen.
Hahmot, jotka esiintyvät elokuvassa Jurassic Park ja romaanissa Dinosauruspuisto > John Hammond > Elokuva historia

Toisin kuin romaanin  kylmä, ahne ja vastuuton hahmo; elokuvan Hammond kuvataan pirteänä ja karismaattisena miehenä, joka ottaa vastuun kaikista toimistaan, osoittaa todellista huolenpitoa lapsenlapsistaan,työntekijöistään sekä vierailijoistaan, jos he ovat vaarassa. Hän on erilainen henkilö elokuvaversiossa kuin romaaniversiossa lähes kaikilla tavoilla. Hammond on sympaattinen ja rakastava isoisä ja johtaja, joka tarkoittaa hyvää ja yrittää pitää kaikki turvassa. Hän näyttää olevan vähemmän kiinnostunut rahasta kuin vastapuoli. Hammond sanoi elokuvassa Jurassic Park, että hän haluaisi teemapuiston, johon kaikki pääsevät  eivätkä vain rikkaat.
Hammond halusi näyttää puistossa kävijöille jotain todellista, eikä mitään robotteja. Hän on kuitenkin perusteetta sitä mieltä, että hänen luomuksena ovat hallinnassa, koska hän aliarvioi genetiikan ja luonnon voiman. Kun turvajärjestelmä hajoaa, hän ja hänen henkilökuntansa pyrkivät palauttamaan sähkövirran ja pelastamaan asiantuntijat ja hänen lapsenlapsensa, kun hän ja Malcolm pysyivät turvassa valvomossa. Lopulta hän, perheenjäsenet sekä tutkijat ja jäljelle jäänyt henkilökunta lähtevät saarelta, ja masentunut Hammond sopii tohtori Grantin kanssa siitä, että puisto oli epäonnistunut eikä sitä koskaan saa hyväksyä avattavaksi yleisölle.
Toisessa elokuvassa Hammond on vanhempi ja terveydeltään heikentynyt. Hänet vapautetaan yhtiön johtopaikasta ja jonka hallitus antaa tämän veljenpojalle Peter Ludlowille Jurassic Parkin "Isla Sorna" onnettomuuden jälkeen. Elokuvassa Ludlow aikoo kaapata mahdollisimman monta dinosaurusta saarelta ja rakentaa Jurassic Parkin mantereelle. Yritettäessä pysäyttää hänet, Hammond lähettää pienen ryhmän, mukaan lukien vastahakoisen Ian Malcolmin dokumentoimaan dinosauruksia ja niitten luonnollisesta elinympäristöä valokuvin, jotta hän voisi kertoa dinosaurusten säilyttämisestä muulle maailmalle. Lopulta retkikunta luovuttaa ja Hammond pystyy julkisesti kannattamaan ajatusta ​​jättää dinosaurukset rauhassa saarelle, miettimällä sitä mitä Malcolm kertoi hänelle jo aiemmin: "Elämä löytää keinonsa".
Jurassic World: Kaatunut valtakunnassa paljastettiin, että Hammond oli Benjamin Lockwoodin kumppani, kunnes Lockwoodin suunnitelmat ihmisen kloonaamisesta erottivat heidät, koska Hammond oli ihmisten kloonaamista vastaan.
Jurassic World dominionissa paljastettiin että Hammond kuoli vuonna 2004. Tuolle vuodelle suunnitellussa elokuvan,
(jota ei koskaan julkaistu), trailerissa näytettiin hammondin hautajaiset.
Hahmot, jotka esiintyvät elokuvassa Jurassic Park ja romaanissa Dinosauruspuisto > Lexi Murphy

Esiintyy romaanissa Dinosauruspuisto, elokuvassa Jurassic Park ja elokuvassa Kadonnut maailma - Jurassic Park.
Näyttelijä: Ariana Richards
Alexis (Lexi) Murphy on Tim Murphyn sisko ja John Hammondin lapsenlapsi. Romaanissa hänet kuvataan seitsemän- tai kahdeksanvuotiaana tyttönä suhteellisen arkana, vaaleana ja "urheilullisena nuorena tyttönä, joka rakastaa baseballia". Hänellä on baseball-räpylä mukanaan kaikkialla. Hän on itsekäs ja lapsellinen käyttäytymiseltään, hän usein ärsyttää ympärillään olevia ihmisiä ja asettaa oman ryhmänsä vaaraan. Koko romaani kertoo hänen isoisänsä John Hammondin ominaisuuksista, kuten epäluottamuksesta, huolimattomuudesta ja hänen ympärillään tapahtuneista asioista.
Spielbergin vuonna 1993 elokuvassa Lexi kuvataan 12-14 -vuotiaana ja hänellä on erilainen persoonallisuus. Elokuvassa Lexilla on edistyneitä tietoteknisiä taitoja, Timin mukaan hän on "tietokonenörtti", joka auttaa muita pakenemaan Velociraptoreita. Vaikka hän alun perin pelkää dinosauruksia, Lexi lopulta luottaa itsensä ja kerää rohkeutensa, kun hän käynnistää uudelleen ​​puiston tietojärjestelmän.
Hänellä oli myös pieni rooli toisessa elokuvassa, kun Ian Malcolm tulee John Hammondin kartanolle. Ulkoisesti Lexi on jo vanhempi, todennäköisesti vielä teini-ikäinen.
Hahmot, jotka esiintyvät elokuvassa Jurassic Park ja romaanissa Dinosauruspuisto > Tim Murphy

Esiintyy romaanissa Dinosauruspuisto, elokuvassa Jurassic Park ja elokuvassa Kadonnut maailma - Jurassic Park
Näyttelijä: Joseph Mazzello
Romaanissa Tim Murphy on Lexi Murphyn veli ja John Hammondin lapsenlapsi. Hänet kuvataan noin 11-vuotiaana poikana, joka on kiinnostusta dinosauruksista ja tietokoneista. Hänellä on nopea ajattelukyky ja kuin kävelevä tietosanakirja dinosaurusten suhteen.
Spielbergin elokuvassa Timin ja Lexin iät vaihtuvat niin, että Lexi on isosisko. Tim on edelleen lapsi ja kiinnostunut dinosauruksista, mutta hänen tietokonetietämyksensä on Lexillä. Tämä johtui siitä, että Spielberg voisi erityisesti työskennellä nuoremman näyttelijän Joseph Mazzellon kanssa ja samalla Lexistä tehtiin vahvempi.
Tim on myös toisessa elokuvassa ja myös selvästi vanhempi noin 12-14 -vuotias poika. Hän on vieläkin kiinnostunut dinosauruksista.
Hahmot, jotka esiintyvät elokuvassa Jurassic Park ja romaanissa Dinosauruspuisto > Pääinsinööri John Arnold / Ray Arnold

Esiintyy romaanissa Dinosauruspuisto ja elokuvassa Jurassic Park
Näyttelijä: Samuel L. Jackson
Romaanissa John Arnold on Jurassic Parkin pääinsinööri, joka johtaa pääohjauskeskusta vierailijakeskuksessa. Hänet kuvataan laihaksi mieheksi, joka polttaa tupakkaa loputtomasti. Arnold on suunnitellut aseita Yhdysvaltojen armeijalle ja myöhemmin työskennellyt useissa huvipuistoissa ja eläintarhoissa ennen kuin hän liittyi Jurassic Park -tiimiin. Hän oli vihamielisen optimistinen mies, jolla suuri usko atk-järjestelmiin ja että ongelmista huolimatta kaikki asiat ovat kunnossa.
Kun Dennis Nedry pistää sähköjärjestelmän pois päältä, Arnold sulkee kaiken virran puistosta ja nollaa tietokoneohjausjärjestelmät sen jälkeen, kun Donald Gennaro on suostunut siihen. Kun virta on kytketty päälle, hän uskoo, että ongelma on ratkaistu, mutta se on vain pahentunut. Sulkemalla virran pääverkosta hän sammutti useita järjestelmiä, joihin Nedryn lukitus ei vaikuttanut, mukaan lukien Velociraptor sähköaitauksen virran. Arnold ymmärtää virheen monta tuntia myöhemmin ja menee vapaaehtoisesti ulos palauttamaan virran päägeneraattoriin. Ennen kuin hän ehti tehdä tämän Velociraptor tappaa hänet.
Spielbergin vuonna 1993 elokuvassa Arnoldia kutsutaan "Rayksi" eikä Johnksi, jotta hänet pystyy erottamaan John Hammondista. Kuitenkin toisen elokuvan poistetuista kohtauksista hänet mainitaan "John Arnoldiksi". Elokuvassa Arnoldilla on pienempi rooli kuin romaanissa, mutta hänellä on sama persoonallisuus ja mielipiteet. Arnoldin kuolema ei näy kamerassa, mutta vahvistuu, kun hänen katkaistun käsivartensa putoaa Ellie Sattlerin olkapäälle, tämän kytkiessä sähkövirran takaisin päälle. Toisessa elokuvan poistetussa kohtauksessa Arnoldin perheen on sanottu saaneen 23 miljoonan dollarin hyvityksen InGeniltä hänen kuolemaansa liittyneessä oikeudenkäynnissä.
Hahmot, jotka esiintyvät elokuvassa Jurassic Park ja romaanissa Dinosauruspuisto > Asianajaja Donald Gennaro

Esiintyy romaanissa Dinosauruspuisto ja Jurassic Park
Näyttelijä: Martin Ferrero
Donald Gennaro on Jurassic Parkin sijoittajien lähettämä asianajaja, jonka tarkoitus on tutkia puiston turvallisuus sen jälkeen, kun useita raportteja oli tehty kadonneista ja kuolleista työntekijöistä. Romaanissa hänet on kuvattu lyhyenä, lihaksikkaana miehenä.
Elokuvassa Donald Gennaron tappaa T-rex. Toisessa elokuvassa kerrotaan, että Gennaron perhe sai InGeniltä 36,5 miljoonaa dollaria korvauksia hänen kuolemastaan.
Hahmot, jotka esiintyvät elokuvassa Jurassic Park ja romaanissa Dinosauruspuisto > Tohtori Harding

Esiintyy romaanissa Dinosauruspuisto, elokuvassa Jurassic Park ja videopelissä Jurassic Park The Game
Näyttelijä: Gerald R. Molen (elokuvassa) Jon Curry (videopelissä)
Tohtori Harding on Jurassic Parkin pääeläinlääkäri. Romaanissa hän oli San Diegon eläintarhan eläinlääketieteen päällikkö, ja hän oli maailman johtava avohoidon asiantuntija. Hän hyväksyi työpaikan Jurassic Parkissa, koska hän halusi tulla kuuluisaksi siitä, että hän oli ensimmäinen henkilö, joka kirjoittaisi oppikirjan dinosaurusten hoidosta. Hän hoitaa sairasta Stegosaurusta. Ellie Sattlerin avulla hän löytää eläimen sairauden lähteen ja pystyy hoitamaan sitä. Hän on myös ainoa saarella oleva lääkäri, joka hoiti Malcolmia tämän haavoituttua Tyrannosaurus rexin hyökkäyksessä. Velociraptorien hyökkäyksessä vierailijakeskukseen hän saa vammoja, mutta lopulta hän selviää koko saarella oloajan. Toisessa romaanissa sanotaan, että Sarah Harding on hänen tyttärensä; hän mainitsee, että hänen isänsä oli San Diegon eläintarhan eläinlääkäri ja lintuasiantuntija.
Hän on myös ensimmäisessä elokuvassa pienessä roolissa, kun hän hoitaa sairasta Triceratopsia ennen kuin lähtee veneellä mantereelle. Hän esiintyy myös Jurassic Park: The Game'ssä, 2011 elokuvan inspiroimassa videopelissä, jossa hänellä on tytär nimeltä Jess. Pelissä hänet on kuvattu huomattavasti nuorempana kuin elokuvassa. Vaikka hänen etunimeään ei koskaan mainita romaanissa tai elokuvassa, häneen viitataan Jurassic Park: The Game'ssa, tohtori Gerry Hardingina. Pelissä Sarah Harding mainitaan hänen tyttärenään.
Hahmot, jotka esiintyvät elokuvassa Jurassic Park ja romaanissa Dinosauruspuisto > Riistanvartija Robert Muldoon

Esiintyy romaanissa Dinosauruspuisto ja elokuvassa Jurassic Park
Näyttelijä: Bob Peck
Romaanissa riistanvartija Robert Muldoon on Jurassic Parkin turvallisuudesta vastaava henkilö. Romaanissa hän on karkea, noin viisikymmentävuotias mies, syvänsiniset silmät ja viikset. Hän on entinen villieläinten metsästäjä, joka työskenteli Hammondin kanssa yhdessä hänen aiemmista Keniassa olevista eläinpuistoista. Hänellä on kokemusta vaarallisten eläinten kanssa. Hän uskoo, että Velociraptorit tulisi tuhota ja kuvaa niitä älykkäiksi ja mahdollisesti vaarallisiksi. Hän suositteli myös, että puistossa olisi enemmän sotilaallisia aseita käytettäväksi hätätilanteissa, mutta ehdotus kumottiin. Hän muistuttaa  Hammondia siitä, jos T-rex karkaa, heillä ei olisi mitään millä voisi pysäyttää sen. Muldoon viettää suurimman osan romaanista tarkastamalla puistoa ja juomalla viskiä. Myöhemmin romaanissa Velociraptorit hyökkäävät häntä vastaan, mutta hän selviytyy menemällä piiloon putkeen. Hän onnistuu tappamaan muutamia raptoreita ja lopulta onnistuu pakenemaan saarelta muiden selviytyjien kanssa.
Elokuvassa hänen luonteensa on paljon vakavampi. Johdannossa, kun Velociraptor hyökkää sitä aitaukseen kuljettavaa työntekijää kohtaan, hän antaa käskyn tappaa sen. Hän sanoi elokuvassa "Ampukaa se". Hän huomaa, että raptorit ovat testanneet aitauksen aitaa eri paikoissa, yrittäen pakenemista. Hän pysyy ohjaamossa Hammondin ja Arnoldin kanssa, kunnes ajaa sähkökatkon jälkeen hän Ellie Sattlerin kanssa Tyrannosauruksen aitaukselle, josta se oli juuri paennut. He löytvät Malcolmin ja pelastavat tämän. Muldoon käyttää fedora-huopahattuaan hämäämään Velociraptoriia, jotta Ellie pääsee bunkkeriin. Sen sijaan toinen raptor hyökkää sivusta ja tappaa Muldoonin, kun tämä yritti ampua toista raptoria. Hän sanoi juuri ennen kuolemaansa: "Clever girl!" (suom, Nokkela tyttö!).
Toisen elokuvan poistetussa kohtauksessa Muldoonin perheen sanotaan saaneen 12,6 miljoonaa dollarin korvauksen hänen kuolemansa takia.